
Parlamentul României

Camera Deputaţilor
	COMISIA PENTRU INDUSTRII SI SERVICII
	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	19.02.2013
Nr. 23/340
	19.02.2013
Nr.26/452


Către

BIROUL PERMANENT AL CAMEREI DEPUTAŢILOR


Vă înaintăm, alăturat, raportul comun asupra proiectului de Lege privind aprobarea Ordonanţei de urgenţă a Guvernului nr.61/2011 pentru reglementarea unor măsuri privind finanţarea regiilor autonome aeroportuare cu specific deosebit, de interes local, trimis Comisiei pentru industrii şi servicii şi Comisiei pentru administraţie publică, amenajarea teritoriului şi echilibru ecologic, pentru dezbatere şi avizare în fond, în procedură de urgenţă, cu adresa nr. PL.x 565 din 31 octombrie 2011.

	PREŞEDINTE,
	       PREŞEDINTE,



	IULIAN IANCU
	 MARIN ALMĂJANU

Parlamentul României

Camera Deputaţilor

	COMISIA PENTRU INDUSTRII ŞI SERIVCII
	COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	19.02.2013
Nr. 23/340
	19.02.2013
Nr.26/452


R A P O R T    C O M U N
asupra proiectului de Lege privind aprobarea Ordonanţei de urgenţă a Guvernului nr.61/2011 pentru reglementarea unor măsuri privind finanţarea regiilor autonome aeroportuare cu specific deosebit, de interes local

În conformitate cu prevederile art.95 şi 115 alin. (3) din Regulamentul Camerei Deputaţilor, republicat, Comisia pentru industrii şi servicii şi Comisia pentru administraţie publică, amenajarea teritoriului şi echilibru ecologic au fost sesizate spre dezbatere în fond, în procedură de urgenţă, prin adresa nr. PL.x 565 din 31 octombrie 2011, cu proiectul de Lege privind aprobarea Ordonanţei de urgenţă a Guvernului nr.61/2011 pentru reglementarea unor măsuri privind finanţarea regiilor autonome aeroportuare cu specific deosebit, de interes local, trimis cu adresa nr. PL.x 565/31.10.2011, înregistrat cu nr.23/340/01.11.2011, respectiv 26/452/02.11.2011.
La întocmirea prezentului raport comun Comisiile au avut în vedere:

· avizul favorabil al Consiliului Legislativ (nr.726/29.06.2011)

· avizul favorabil al Comisiei juridice, de disciplină şi imunităţi (nr.31/1005/08.11.2011)

· avizul favorabil al Comisiei pentru buget, finanţe şi bănci (nr.22/457/09.11.2011)

· avizul favorabil al Comisiei pentru politică economică, reformă şi privatizare (21/268/09.11.2011)
· Guvernul susţine proiectul de lege în forma existentă în Parlament (şedinţa din 6.02.2013, pct.137, pagina 36)
Acest proiect de lege a fost adoptat de Senat în şedinţa din 26 octombrie 2011, în condiţiile articolului 115 alineatul (5) teza a III-a din Constituţia României, republicată.

Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 alin. (9) pct. 1 din Regulamentul Camerei Deputaţilor, republicat. 


Proiectul de lege are ca obiect reglementarea unor măsuri privind finanţarea regiilor autonome aeroportuare cu specific deosebit, de interes local. Prin acest act normativ se creează cadrul legal necesar desemnării, de către consiliile judeţene, a întreprinderilor care prestează servicii de interes economic general şi care vor primi compensaţii în acest scop, cu respectarea legislaţiei Uniunii Europene din domeniul ajutorului de stat.

În conformitate cu prevederile art. 61 şi 63 din Regulamentul Camerei Deputaţilor, republicat, comisiile sesizate au examinat proiectul de lege în şedinţe separate.

Comisia pentru industrii şi servicii a aprobat, cu unanimitate de voturi, în şedinţa din 2 octombrie 2012 un raport preliminar de adoptare, cu amendamente admise, transmis cu adresa nr.23/340/15.10.2012. La lucrările comisiei au fost prezenţi 26 deputaţi din totalul de 28 de membri ai comisiei.
Comisia pentru administraţie publică, amenajarea teritoriului şi echilibru ecologic a examinat proiectul de lege în şedinţa din data de 19 februarie 2013, la lucrări au participat 29 deputaţi, din numărul total de 33 membri ai Comisiei.
La lucrările comisiei au participat în calitate de invitaţi, în conformitate cu prevederile art.54 şi 55 din Regulamentul Camerei Deputaţilor, republicat, din partea Ministerului Dezvoltării Regionale şi Administraţiei Publice, domnul Iulian Matache, secretar de stat, din partea Ministerului Transporturilor, domnul Viorel Olea, director.

În urma dezbaterii, membrii Comisiei au hotărât, cu majoritate de voturi (1 vot împotrivă), să propună Plenului Camerei Deputaţilor adoptarea proiectului de Lege cu amendamente admise, prezentate în anexa care face parte integrantă la prezentul raport comun.


Proiectul de lege face parte din categoria legilor ordinare, conform art.75 alin.(1) din Constituţia României, republicată.
	PREŞEDINTE,
	               PREŞEDINTE,



	IULIAN IANCU

	             MARIN ALMĂJANU


	SECRETAR,


	                SECRETAR,

	BOGDAN ŢÎMPĂU
	         ION MARCEL CIOLACU


Consilier parlamentar, Ioan Bivolaru

Consultant parlamentar, Monica Tudor

Consultant parlamentar, Ana Maria Stănilă
Anexa 

AMENDAMENTE ADMISE

	Nr

crt.
	O.U.G. nr. 61/2011
	Text Senat
	Text propus de comisie

(autorul amendamentelor)


	Motivaţia

	0
	1
	2
	3
	4

	1
	
	LEGE

privind aprobarea Ordonanţei de urgenţă a Guvernului nr.61/2011 pentru reglementarea unor măsuri privind finanţarea regiilor autonome aeroportuare cu specific deosebit, de interes local


	Nemodificat
	

	2
	
	
Articol unic. – Se aprobă Ordonanţa de urgenţă a Guvernului nr.61 din 29 iunie 2011 pentru reglementarea unor măsuri privind finanţarea regiilor autonome aeroportuare cu specific deosebit, de interes local, publicată în Monitorul Oficial al României, Partea I,            nr. 61 din 30 iunie 2011.
	Articol unic. – Se aprobă Ordonanţa de urgenţă a Guvernului nr. 61 din 29 iunie 2011 pentru reglementarea unor măsuri privind finanţarea regiilor autonome aeroportuare cu specific deosebit, de interes local, publicată în Monitorul Oficial al României, Partea I, nr. 460 din 30 iunie 2011, cu următoarea modificare:
	Tehnica legislativă: reproducerea corectă a identificării M.O. în care a fost publicat actul normativ supus aprobării.
Ca urmare a intervenţiilor asupra art. 3.

	
	ORDONANŢĂ DE URGENŢĂ

pentru reglementarea unor măsuri privind finanţarea regiilor autonome aeroportuare cu specific deosebit, de interes local
	
	Nemodificat
	

	3
	
Art.1. - Cheltuielile de investiţii ale regiilor autonome aeroportuare cu specific deosebit, de interes local, aferente suprafeţelor de mişcare aeronave - piste, căi rulare, platforme -, precum şi echipamentelor conexe acestora, aflate în administrarea regiilor, se pot finanţa şi din fonduri europene şi în completare de la bugetul de stat.
	
	Nemodificat
	

	4
	
Art.2. - Finanţarea regiilor autonome aeroportuare cu specific deosebit, de interes local, de la bugetul local, din fonduri europene şi în completare de la bugetul de stat pentru cofinanţarea proiectelor se face cu respectarea legislaţiei în domeniul ajutorului de stat.
	
	Nemodificat
	

	5
	
Art.3. - Regiilor autonome aeroportuare cu specific deosebit, de interes local, li se poate încredinţa, prin hotărâre a consiliului judeţean, prestarea unui serviciu de interes economic general şi, de asemenea, li se poate impune o obligaţie de serviciu public în condiţiile îndeplinirii cerinţelor specifice din Decizia Comisiei 2005/842/CE din 28 noiembrie 2005 privind aplicarea articolului 86 alineatul (2) din Tratatul CE la ajutorul de stat, sub forma compensaţiei pentru obligaţia de serviciu public, acordat anumitor întreprinderi cărora le-a fost încredinţată prestarea unui serviciu de interes economic general, publicată în Jurnalul Oficial al Uniunii Europene seria L nr. 312 din 29 noiembrie 2005, şi din Orientările comunitare privind finanţarea aeroporturilor şi ajutorul la înfiinţare pentru companiile aeriene cu plecare de pe aeroporturi regionale, publicate în Jurnalul Oficial al Uniunii Europene seria C nr. 312 din 9 decembrie 2005.
	
	Nemodificat
	

	6 
	
Art. 4. - Responsabilitatea asigurării că un serviciu de interes economic general ce urmează să fie încredinţat unei regii autonome aeroportuare cu specific deosebit, de interes local, este compatibil cu legislaţia europeană specifică revine consiliului judeţean sub autoritatea căruia funcţionează respectiva regie.
	
	Nemodificat
	

	7 
	
Art. 5. - Hotărârea consiliului judeţean prin care se încredinţează prestarea serviciului de interes economic general trebuie să conţină obligatoriu următoarele elemente:


a) datele de identificare ale regiei autonome aeroportuare cu specific deosebit, de interes local, inclusiv teritoriul în cauză;


b) natura şi durata obligaţiilor de serviciu public impuse;


c) natura drepturilor exclusive sau speciale acordate;


d) parametrii de calcul, control şi revizuire a compensaţiei pentru ducerea la îndeplinire a obligaţiei de serviciu public;


e) modalităţile de rambursare a eventualei supracompensaţii şi mijloacele de evitare a supracompensaţiei.
	
	Nemodificat
	

	8 
	
Art. 6. - Calculul compensaţiei pentru ducerea la îndeplinire de către regie a obligaţiei de serviciu public se face în conformitate cu prevederile anexei care face parte integrantă din prezenta ordonanţă de urgenţă.
	
	Nemodificat
	

	9 
	
Art. 7. - Regiile autonome aeroportuare cu specific deosebit, de interes local, cărora li s-a încredinţat prestarea unui serviciu de interes economic general şi care beneficiază de compensaţie pentru ducerea la îndeplinire a unor obligaţii de serviciu public ţin evidenţa contabilă separată pentru activităţile din domeniul serviciului de interes economic general, în cazul în care respectivele regii desfăşoară şi activităţi economice care nu au legătură cu serviciul încredinţat.
	
	Nemodificat
	

	10 
	
Art. 8. - Nu pot face parte din activităţile aferente serviciului de interes economic general activităţile comerciale care nu sunt legate în mod direct de activităţile de bază ale aeroportului şi care includ construirea, finanţarea, utilizarea şi închirierea terenului şi a clădirilor sau porţiunilor din acestea, nu numai pentru birouri şi depozitare, dar şi pentru hoteluri şi operatori economici situaţi în incinta aeroportului, precum şi pentru magazine, restaurante sau parcări.
	
	Nemodificat
	

	11 
	
Art. 9. - Pe perioada în care o regie autonomă aeroportuară cu specific deosebit, de interes local, beneficiază de compensaţie pentru ducerea la îndeplinire a unor obligaţii de serviciu public, tarifele aeroportuare practicate de aceasta se aprobă de către consiliul judeţean sub autoritatea căruia funcţionează regia şi se aplică în mod transparent şi nediscriminatoriu tuturor utilizatorilor infrastructurii aeroportuare.
	
	Nemodificat
	

	12 
	
Art. 10. - Prevederile prezentei ordonanţe de urgenţă se pot aplica şi în cazul schimbării formei de organizare a administratorului aeroportului.
	
	Nemodificat
	

	13 
	
Art. 11. - În termen de 60 de zile de la intrarea în vigoare a prezentei ordonanţe de urgenţă, consiliile judeţene care au sub autoritate regii autonome aeroportuare cu specific deosebit, de interes local, şi care au încredinţat acestora prestarea unei obligaţii de serviciu public verifică şi asigură respectarea legislaţiei Uniunii Europene din domeniul ajutorului de stat, în cazul finanţării de la bugetul local a acestora.
	
	Nemodificat
	

	14 
	ANEXĂ

Compensarea obligaţiei de serviciu public
	
	Nemodificat


	

	15 
	
Art. 1. - (1) Cuantumul alocărilor sub forma compensaţiei pentru ducerea la îndeplinire a obligaţiei de serviciu public nu va depăşi suma necesară acoperirii totale a costurilor aferente prestării serviciului.


(2) Cuantumul compensaţiei include toate avantajele acordate de stat, de unităţile administrativ-teritoriale sau de alte organisme care administrează resurse ale statului ori ale colectivităţilor locale, indiferent de forma acestora, precum şi, după caz, cuantumul finanţării prin programele de finanţare externă nerambursabilă.


(3) Costurile luate în calcul la stabilirea cuantumului compensaţiei vor include în general toate cheltuielile efectuate pentru prestarea activităţilor aferente serviciului de interes economic general încredinţat. Acestea se calculează pe baza principiilor de evidenţiere şi urmărire a cheltuielilor, general acceptate, după cum urmează:


a) în cazul în care activităţile prestatorului se limitează doar la cele aferente serviciului de interes economic general, se pot lua în calcul toate costurile acestuia;


b) în cazul în care prestatorul desfăşoară şi alte activităţi, care nu sunt legate de serviciul de interes economic general, se iau în calcul numai costurile legate de serviciul de interes economic general;


c) costurile alocate serviciului de interes economic general pot acoperi toate costurile variabile ocazionate de asigurarea respectivului serviciu şi o contribuţie proporţională la costurile fixe comune atât serviciului de interes economic general, cât şi altor activităţi, în conformitate cu Decizia Comisiei 2005/842/CE din 28 noiembrie 2005 privind aplicarea articolului 86 alineatul (2) din Tratatul CE la ajutorul de stat, sub forma compensaţiei pentru obligaţia de serviciu public, acordat anumitor întreprinderi cărora le-a fost încredinţată prestarea unui serviciu de interes economic general;


d) costurile legate de investiţii, cu precădere cele privind infrastructura, pot fi luate în calcul atunci când acest lucru este necesar pentru funcţionarea serviciului de interes economic general.


(4) Venitul care trebuie luat în considerare la calculul compensaţiei pentru ducerea la îndeplinire a obligaţiei de serviciu public include cel puţin întregul venit obţinut din prestarea activităţilor aferente serviciului de interes economic general. În cazul în care regia în cauză deţine drepturi speciale sau exclusive legate de un alt serviciu de interes economic general care generează un profit ce depăşeşte profitul rezonabil, astfel cum este definit de art. 5 alin. (4) din Decizia Comisiei 2005/842/CE, sau beneficiază de alte avantaje acordate din fonduri publice, atât profitul suplimentar, cât şi avantajul cuantificat vor fi luate în considerare în calculul veniturilor sale.
	
	Nemodificat


	

	16 
	
Art. 2. - (1) Cuantumul compensaţiei pentru ducerea la îndeplinire a obligaţiei de serviciu public va fi stabilit anual, urmând ca la încheierea fiecărui exerciţiu financiar să se facă regularizarea acestuia pentru a se evita supracompensarea. Acordarea compensaţiei se va face pe baza unei fundamentări a nivelului cheltuielilor necesare pentru buna desfăşurare a serviciului de interes economic general.


(2) Fiecare autoritate care a acordat fonduri pentru compensare va face verificări periodice ori se va asigura că astfel de verificări sunt făcute, pentru a se constata dacă regia primeşte sau nu compensaţii mai mari decât cuantumul determinat, ceea ce ar conduce la o supracompensare a serviciului.


(3) În actele de încredinţare a unui serviciu de interes economic general vor fi stabilite modalităţile de recuperare a sumelor care constituie supracompensare.
	
	Nemodificat


	

	17 
	
Art. 3. - Activităţile în sarcina regiilor autonome aeroportuare cu specific deosebit, de interes local, ce pot face parte din serviciul de interes economic general încredinţat, sunt următoarele:


a) construirea infrastructurii aeroportuare şi a echipamentelor: piste de decolare, terminale, platforme, turn de control sau a instalaţiilor care le sprijină în mod direct: instalaţii de stingere a incendiilor, echipamente de securitate sau de siguranţă;


b) operarea infrastructurii, a echipamentelor şi a instalaţiilor care le sprijină în mod direct, cuprinzând întreţinerea, repararea, modernizarea şi administrarea infrastructurii aeroportului;

                c) furnizarea de servicii aeroportuare auxiliare transportului aerian, cu excepţia serviciilor de handling la sol, servicii de stingere a incendiilor, servicii de urgenţă, servicii de siguranţă.
	
	Nemodificat

Nemodificat

Nemodificat

- La anexă, litera c) a articolului 3 va avea următorul cuprins:

„c)
furnizarea de servicii aeroportuare auxiliare transportului aerian.”
(Autori: Comisia pentru industrii şi servicii şi Comisia pentru administraţie publică, amenajarea teritoriului şi echilibru ecologic)
	Categoria „servicii auxiliare transportului aerian” nu se limitează la cele exceptate în textul iniţial.

	18 
	
Art. 4. - (1) Autorităţile care alocă compensaţii pentru ducerea la îndeplinire a obligaţiilor de serviciu public vor transmite Consiliului Concurenţei raportarea anuală a sumelor alocate, în conformitate cu Regulamentul privind procedurile de monitorizare a ajutoarelor de stat, pus în aplicare prin Ordinul preşedintelui Consiliului Concurenţei nr. 175/2007, precum şi cu Regulamentul (CE) nr. 794/2004 al Comisiei din 21 aprilie 2004 de punere în aplicare a Regulamentului (CE) nr. 659/1999 al Consiliului de stabilire a normelor de aplicare a articolului 93 din Tratatul CE.


(2) Informaţiile privind compensaţiile vor fi păstrate cel puţin 10 ani de la data acordării ultimei compensaţii.


(3) Beneficiarii compensaţiilor ţin evidenţa specifică a acestora pentru o perioadă de cel puţin 10 ani de la data ultimei alocări.
	
	Nemodificat


	

	19 
	
Art. 5. - La solicitarea Comisiei Europene sau a Consiliului Concurenţei, autorităţile administrativ-teritoriale vor furniza toate informaţiile pe care acestea le consideră necesare pentru a stabili dacă compensaţiile acordate pentru ducerea la îndeplinire a unei obligaţii de serviciu public sunt conforme cu Decizia Comisiei 2005/842/CE.

